Diari Oficial de la Generalitat Valenciana


Sumari del DOGV 6159, del 04-12-2009 (2009/13572)

RESOLUCIÓ de 19 de novembre de 2009, de la Conselleria d'Agricultura, Pesca i Alimentació, per la qual s'autoritza la transferència de crèdits del capítol II del programa 714.60, Qualitat Agroalimentària, al capítol II dels programes 542.20, Investigació i Tecnologia Agrària, i 714.30, Indústries Agroalimentàries, per un import total de 5.500.000,00 euros. Expedient número 12.023/09.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13784


Data del document
:   19-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 19 de novembre de 2009, de la Conselleria d'Agricultura, Pesca i Alimentació, per la qual s'autoritza la transferència de crèdits del capítol II del programa 714.60, Qualitat Agroalimentària, al capítol II dels programes 542.20, Investigació i Tecnologia Agrària, i 714.30, Indústries Agroalimentàries, per un import total de 5.500.000,00 euros. Expedient número 12.023/09. [2009/13085]  
El Decret llei 1/2009, de 20 de febrer, del Consell, l'acord adoptat pel Consell en la seua reunió de 8 d'octubre de 2009 i la Resolució de 23 d'octubre de 2009, del vicepresident segon del Consell i conseller d'Economia, Hisenda i Ocupació, constituïxen el suport normatiu d'unes transferències de crèdits a la Conselleria d'Agricultura, Pesca i Alimentació assignats a l'eix programàtic «Augmentar la competitivitat del sector agroalimentari i el medi rural». Dins d'este eix programàtic, i destinada a actuacions del Pla director de les Indústries Agroalimentàries, es va transferir al capítol II del programa 762.20 la quantitat de nou milions d'euros.  
Posteriorment, la directora general de Comercialització va remetre una proposta de transferència de crèdits des del capítol II del programa 762.20, «Promoció, comercialització i industrialització», al capítol II dels programes 542.20, «Investigació i tecnologia agrària», i 714.30, «Indústries agroalimentàries».  
L'origen de la modificació és la necessitat d'escometre certes actuacions en matèria de qualitat per mitjà de programes específics en seguretat alimentària, control de fitosanitaris i implement de tècniques de control, unes activitats que es duen a terme a través del programa 542.20. Addicionalment, un altre dels puntals del pla director d'indústries és la promoció dels productes agroalimentaris en els mercats nacionals i internacionals, per al qual és necessari augmentar els crèdits en el capítol 2 del programa 714.30.  
Per a finançar esta transferència, es proposa minorar crèdits del capítol 2 del programa 762.20, que actualment té crèdits suficients en situació jurídica i comptable de disponible.  
Tal com indica la directora general, la modificació que es proposa no altera els requisits de les ajudes descrites, i s'ajusta al que s'establix en la normativa que ho regula en permetre guanyar eficàcia en l'actuació del Consell en relació amb la indústria agroalimentària.  
A la vista d'això.  
Vista la proposta de la directora general de Comercialització.  
Vist l'informe de l'Oficina Pressupostària d'esta conselleria.  
Vist l'informe de conformitat emés per la Intervenció Delegada de la Intervenció General a la Conselleria d'Agricultura, Pesca i Alimentació.  
En virtut de l'article 20.1ª de la Llei 17/2008, de 29 de desembre, de Pressupostos de la Generalitat Valenciana per a 2009.  
En virtut de la delegació de competències establides en l'Orde de 16 de gener de 2008, de la Conselleria d'Agricultura, Pesca i Alimentació (DOCV núm. 5697, de 6 de febrer de 2008), resolc:  
Primer  
Autoritzar la minoració de crèdits en l'aplicació pressupostària 87.77.63.856.99.1, per un import de 5.500.000,00 €.  
Segon  
Autoritzar l'increment de crèdits en les aplicacions pressupostàries:  
02.00.49.168,20.2, per un import de 4.000.000,00 €.  
02.29.48.766.76.2, per un import de 1.500.000,00 €.  
València, 19 de novembre de 2009.- La consellera d'Agricultura, Pesca i Alimentació, p. d. (Orde de 16.01.2008, DOCV núm. 5697, de 06.02.2008), la subsecretària: Pilar Amigó Salví.